Rengasmatka eli peräkylän pikajuna

Rengasmatka eli peräkylän pikajuna on Ilmari Unhon ohjaama komediaelokuva vuodelta 1952.

Elokuva pohjautuu Ylioppilaskunnan laulajien speksiin Rengasmatka 3 eli Peräkylän pikajuna, joka oli tehty kuoron amerikankiertueen rahoittamiseksi ja jota oli esitetty kolmisenkymmentä kertaa eri paikoissa Helsingissä. Elokuvan menestys oli heikohko, sillä katsojamäärät jäivät selvästi alle keskitason. 

Elokuvassa liikutaan 1950-luvulla silloisten asenteiden ja huumorin keskellä. Tarinana on speksissä esiintyvän Riston ja hänen tyttöystävänsä rakkaustarina.

Arviot
Aikalaisarviot olivat melko varauksellisia, eikä niitä ollut monta. Aarno Karhilo (Ylioppilaslehti) ei nähnyt elokuvassa erityistä kiitettävää kuin joissakin joukkokohtauksissa, mutta "ohjaajalla ei ole tähän enemmän kuin paljon muuhunkaan osuutta". 

Myöhemmässä kritiikissä elokuvaa pidetään vaatimattomana mutta sille annetaan kuitenkin kuriositeettiarvo. Toisen arvion mukaan tulos on "melko puuduttava seitsenkymmenminuuttinen" ja kolmannen: "pikaisesti kyhätty elokuvantapainen".

Näyttelijät

Lähteet

Ilmari Unhon ohjaamat elokuvat
Suomalaiset komediaelokuvat
Suomalaiset mustavalkoelokuvat
Vuoden 1952 suomalaiset elokuvat